വിദ്യാഭ്യാസ വകുപ്പിന്റെ നടപടി അപലപനീയം: കെപിഎസ്ടിഎ ചെറുവത്തൂര്: സ്വാതന്ത്ര്യത്തിന്റെ 75ാം വാര്ഷികാഘോഷത്തിന്റെ ഭാഗമായി ജില്ലയില് വിദ്യാഭ്യാസ വകുപ്പ് നടത്തിയ അമൃതവര്ഷം പരിപാടിയില് കയ്യൂര് സമരം മാത്രം ഉയര്ത്തിക്കാട്ടി ജില്ലയില് നടന്ന മറ്റ് സ്വാതന്ത്ര്യസമര പോരാട്ടങ്ങളെ ഇകഴ്ത്തി കാട്ടാനുള്ള ശ്രമമാണ് നടത്തിയതെന്ന് കേരള പ്രദേശ് സ്കൂള് ടീച്ചേഴ്സ് അസോസിയേഷന് കെപിഎസ്ടിഎ ചെറുവത്തൂര് ഉപജില്ലാ കമ്മിറ്റി യോഗം അഭിപ്രായപ്പെട്ടു. വിദ്യാഭ്യാസ വകുപ്പിന്റെ നടപടി അപലപനീയമാണെന്നും രാജാവിനെക്കാള് വലിയ രാജഭക്തി കാണിക്കുന്ന ചില ഉദ്യോഗസ്ഥരാണ് ഇത്തരം ചെയ്തികള്ക്ക് പിന്നിലെന്നും യോഗം വിലയിരുത്തി. ഉപജില്ലാ പ്രസിഡന്റ് എം.പി. ജയകുമാര് അധ്യക്ഷത വഹിച്ചു. സംസ്ഥാന എക്സിക്യൂട്ടീവ് അംഗം പി. ശശിധരന്, സംസ്ഥാന ഉപസമിതി കണ്വീനര് കെ. ശ്രീനിവാസന്, ഉപജില്ലാ സെക്രട്ടറി കെ. സുഗതന്, ട്രഷറര് കെ.വി. വിനോദ് കുമാര് എന്നിവര് പ്രസംഗിച്ചു.